Zhantas/Cleaned-Uzbek_Wikipedia huggingface dataset:
Abdugʻani Abdullayev (dinshunos)

Abdugʻani Abdullayev (1928-yil 28-aprel, Oltiariq – 1999-yil Toshkent) – oʻzbekistonlik jurnalist va dinshunos olim.

 Biografiyasi 
1928-yilning 28-aprelida Fargʻona viloyati Oltiariq tumani Oltiariq qishlogʻida dunyoga kelgan.

1945—1950-yillarda Mir Arab madrasasida oʻqidi.

1954—1957-yillarda Oʻrta Osiyo va Qozogʻiston musulmonlari diniy boshqarmasida turli vazifalarda ishladi.

1957—1961-yillarda diniy idora rahbariyatining tavsiyasi bilan Misrning Al-Azhar universitetida taʼlim oldi.

Mir Arab madrasasida tafsir, aqoid, fiqh fanlaridan dars berdi.

1965-yili Oʻrta Osiyo va Qozogʻiston musulmonlari diniy boshqarmasiga mas’ul kotib etib tayinlangan.

1989—1992-yillarda Toshkent viloyati bosh imom-xatibi boʻlgan.

1992-yilda Oʻzbekiston Respublikasi Vazirlar Mahkamasi huzuridagi din ishlari boʻyicha qoʻmita raisi lavozimida mehnat qildi.

1995-yilda Oʻzbekiston musulmonlari idorasi huzurida ochilgan Xalqaro islom tadqiqot markazi direktori boʻldi.

1997—1999-yillarda Oʻzbekiston musulmonlari idorasi raisi oʻrinbosari boʻlib ishlagan

Yirik xalqaro anjumanlarda ingliz, arab, fors, rus, doriy tillarida ilmiy maʼruzalar qilgan. Al-Azhar universitetining „Buyuk xizmatlari uchun“ mukofoti bilan taqdirlangan.

1999-yili Toshkentda vafot etgan. Toshkentdagi Koʻkcha Shayx Zayniddin qabristoniga dafn etilgan.

 

Turkum:1999-yilda vafot etganlar
Turkum:Toshkentda dafn etilganlar
Turkum:Mir Arab madrasasida tahsil olganlar
Komarov boʻzboshi

Komarov boʻzboshi  – ikki urugʻpallalilar sinfi, yalpizdoshlar oilasi, dracocephalum turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Qizilnura togʻi, Maydontol hamda Qorabuloq havzasi, Qurama tizmasi Lashkarak qishlog‘i, Gushsoyda tarqalgan.
 Tavsifi 
Boʻyi 10-20 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi silliq, koʻndalang kesimi toʻrt qirrali. Bargi oddiy, bandli, shakli uchburchak tuxumsimon, uchi oʻtkir, asosi yuraksimon, chetlari tekis, yuzasi qalin silliq tuklar bilan qoplangan. Pastki barglari qisqa bandli, yuqoridagilari bandsiz. Gullari ikki jinsli, poyaning yuqori qismida, barg qoʻltigʻida qisqagina gulbandda bittadan joylashgan. Gultojibarglari sariq tusda. Hasharotlar yordamida changlanadi. Iyul avgust oylarida gullab mevasi sentabrda pishib yetiladi. Mevasi quruq yongʻoqcha. Urug‘i orqali koʻpayadi.

 Tarqalishi va oʻsish sharoiti 
Tabiatda juda kam tarqalgan, bir biridan ajralib turadigan toʻplar hosil qilib oʻsadi. Toshkent viloyati Qizilnura togʻi, Maydontol hamda Qorabuloq havzasi, Qurama tizmasi Lashkarak, Gushsoy daryosi vodiysida uchratish mumkin. Togʻning yuqori qismidagi toshli shagʻalli yerlarda oʻsadi. Gullab turgan novdalari mahalliy aholi tomonidan dorivor sifatida yigʻilishi va yozda oʻsadigan hududlarida chorva mollarining boqilishi tufayli areali qisqarib ketgan. Chatqol biosfera rezervati qoʻriqxonasi va Ugom-chatqol davlat tabiat milliy bogʻi hududida muhofaza ostiga olingan.
 

Turkum:Toshkent geografiyasi
Abduqohhor Mahsum jome masjidi

Abduqohhor Mahsum jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
thumb|left|200px|Masjidning ichki tasviri
Abduqohhor Mahsum jome masjidi Toshkent viloyati hududidagi Ohangaron tumani, Quyun nomli qishloq fuqarolar yigʻini, Qora xitoy koʻchasida joylashgan. Mazkur masjidning bosh imom-xatibi Bayotjon domla Ortiqbayev boʻlib, masjidga kelgan mahalliy aholi vakillari, yoʻlovchilar, ziyoratchilar bilan diniy suxbatlashib turadi. Jome masjid 2500 kishidan ziyod boʻlgan namozxonlarga moʻljallangan boʻlib, xonaqoh, tahoratxona, maʼmuriy xonalar, avtoturargoh, ayollar uchun tahoratxona va namozxona hamda yosh goʻdaklik onalar uchun maxsus alohida xonalar barpo etildi. Jome masjidga Yuqori quyun koʻchasi, Oʻrta quyun koʻchasi, Pastki quyun koʻchasi, Yuksalish mahalla fuqarolar yigʻini, Yangi bay mahalla fuqarolar yigʻini, Obiz mahalla fuqarolar yigʻini, Kamar koʻchasi, Qoʻrgʻon-Shamat mahalla fuqarolar yigʻini, Chambil qishlogʻi, Toshqishloq mahallasi, Jaloir mahallasi, Yordam mahallasi, Yangiobod koʻchasi, Sadoqat koʻchasi, Shodiyona koʻchasi, Alpomish koʻchasi, Choʻlqon koʻchasi, Piskent koʻchasi, Zulfiya Qoʻshboy qizi, Buyuk ipak yoʻli mahallasi, Turkiston koʻchasi, Ahmad Yassaviy koʻchasi, Sharof Rashidov shox koʻchasida yashovchi aholi vakillari namoz ibodatini ado qilish maqsadida tashrif buyurishadi.

 Tarixi 
Abduqohhor Mahsum jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Titov shoʻragi

Titov shoʻragi  – ikki urugʻpallalilar sinfi, sho‘radoshlar oilasi, sho‘rak turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Gʻarbiy Tyan-Shan, Chatqol va Qurama togʻ tizmalari hududida uchraydi.
 Tavsifi 
Balandligi 50 sm gacha yetadigan koʻp yillik oʻt oʻsimlik. Hayotiy shakli yarimbuta. Oʻq ildiz sistemasiga ega. Qishda poyasining ustki qismini sovuq urib ketadi. Bir yillik novdalarining uzunligi 20 sm gacha yetishi mumkin. Novdalari ingichka qalin tuklar bilan qoplangan. Barglari oddiy, bandli, novdada navbatma navbat joylashgan, qalami uzunligi 0,3-1,5 sm, eni 0,5-1 sm, ikki tomondan qalin kulrang tuklar bilan qoplangan. Gullari bir jinsli, boshoqsimon to‘pgulda yigʻilgan. Gulqoʻrgʻoni oddiy, koʻrimsiz, boʻlaklari besh donadan. Changchilari beshtadan urugʻchibargni oʻrab turadi. Iyun oyida gullab, mevasi oktabrda pishib yetiladi. Mevasi yetilgach gulqoʻrgʻon boʻlaklari qanotcha hosil qiladi. Urug‘i shamol orqali tarqaladi. Urug‘i bilan koʻpayadi.

 Tarqalishi va oʻsish sharoiti 
Tabiatda juda kam tarqalgan, yakka yakka yoki toʻdacha hosil qilib oʻsadi. Toshkent viloyati Gʻarbiy Tyan-Shan, Chatqol va Qurama togʻ tizmalari hududida uchraydi. Togʻlarning oʻrta va pastki qismidagi tosh shagʻalli yonbagʻirlarda uchratish mumkin. Chorva mollarining koʻplab boqilishi natijasida soni qisqarib ketgan. Chatqol biosfera qoʻriqxonasi va Ugom-chatqol davlat tabiat milliy bogʻi hududida muhofaza ostiga olingan.
 

Turkum:Toshkent geografiyasi
Kesselring sarvinjoni

Kesselring sarvinjoni — bir urugʻpallalilar sinfi, kolxikum turkumiga mansub ko‘p yillik gulli o‘simlik turi. O‘zbekiston Respublikasi Qizil kitobiga kamyob, endemik tur sifatida kiritilgan. Toshkent viloyati G‘arbiy Tyan-Shan, Chatqol va Qurama tog‘ tizmlari hududida o‘sadi.

Birinchi marta 1883-yilda Eduard Regel tomonidan rasman tasvirlangan.
Tavsifi
Balandligi 6-10 sm gacha yetadigan ko‘p yillik piyozchali o‘t o‘simlik. Popuk ildiz tizimiga ega. Piyozchasi cho‘ziq tuxumsimon, diametri 1-3,5 sm, tashqi qobig‘i dag‘al, qora qo‘ng‘ir tusda. Poyasi silliq, qisqa, bir yoki ikki dona, shoxlanmagan. Barglari 3-6 dona, oddiy bandsiz, yashil, o‘rtasidan siyohrang chiziq o'tgan. Gullari bir, ikki dona poya uchida joylashgan. Gultojibarglari qo‘shilmagan, oq, tashqi tomoni to‘q binafsharang chiziqli, nashtarsimon, to‘mtoq tuzilgan. Changchilari tojibarglardan ikki barobar qisqa, chang iplari ingichka, sariq tusda. Hasharotlar yordamida changlanadi. Fevral oyida gullab mevasi mart aprelda pishib yetiladi. Urug‘i va piyozchalari orqali ko'payadi.

Tarqalishi va o‘sish sharoiti
Tabiatda juda kam tarqalgan, yakka-yakka yoki to‘p hosil qilib o‘sadi. Toshkent viloyati G‘arbiy Tyan-Shan, Chatqol, Qurama tog‘ tizmlarida uchraydi. Tog'ning etaklaridan to tog'ning yuqori qismigacha bo‘lgan joylarda, mayda jinsli tuproqlarda va shagʻalli yerlarda oʻsadi. Gullarining yig‘ib olinishi va chorva mollarining ko‘plab boqilishi natijasida areali qisqarib ketgan. Chatqol biosfera qoʻriqxonasi va Ugom-chatqol davlat tabiat milliy bogʻi hududida muhofaza ostiga olingan.

 

Turkum:Toshkent geografiyasi
Chetsuv jome masjidi

Chetsuv jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Chetsuv jome masjidi Toshkent viloyati hududidagi Ohangaron tumani, Qurama qishloq fuqarolar yigʻinida joylashgan Chetsuv nomli koʻchasida joylashgan. Mazkur masjidning bosh imom-xatibi Bahrom domla Ulugʻov Hisoblanadi. Ushbu masjid Ohangaron tumanining chetku hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 1.5 gektar joyda pastki yertoʻla xonasi bilan qoʻshib hisoblanganda 1000 kishiga yaqin ziyod boʻlgan xonaqoh, tahoratxona, maʼmuriy xonalar, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Qurama qishloq fuqarolar yigʻini, Chetsuv koʻchasi, Qamchiq koʻchasi, Tanga topdi mahalla fuqarolar yigʻini, Serkakirildi mahalla fuqarolar yigʻini, Chinor mahalla fuqarolar yigʻini, Saiyakka mahalla fuqarolar yigʻini, Koʻk saroy mahalla fuqarolar yigʻini, Moʻkkul mahalla fuqarolar yigʻini, Mashinatop mahalla fuqarolar yigʻini, Turk qishloq mahalla fuqarolar yigʻini, Uzun boʻlak mahalla fuqarolar yigʻini, Baksuk koʻchasi, Aylanma koʻchasida yashovchilar tashrif buyurishadi.

 Tarixi 
Chetsuv jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 31-dekabr kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi.
Ertosh jome masjidi

Ertosh jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Ertosh jome masjidi Toshkent viloyati hududidagi Ohangaron tumani, Qurama qishloq fuqarolar yigʻinida joylashgan Ertosh nomli qishloqda joylashgan. Mazkur masjidning bosh imom-xatibi Rahmon domla Utanov Hisoblanadi. Ushbu masjid Ohangaron tumanining chetku hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 1 gektar joyda pastki yertoʻla xonasi bilan qoʻshib hisoblanganda 2000 kishiga yaqin ziyod boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Qurama qishloq fuqarolar yigʻini, Ertosh qishlogʻining koʻchalari, Ahmad obod mahalla fuqarolar yigʻini, Qamchiq mahalla fuqarolar yigʻini, Sariq dala mahalla fuqarolar yigʻini, Saiyakka mahalla fuqarolar yigʻini, Koʻk saroy mahalla fuqarolar yigʻini, Moʻkkul mahalla fuqarolar yigʻini, Mashinatop mahalla fuqarolar yigʻinida yashovchilar tashrif buyurishadi.

 Tarixi 
Ertosh jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi. Mazkur masjidga mahalliy aholining takliflariga koʻra shu joyning nomi qilib – „Ertosh“ deya nomlangan.
Maydontol oksitropisi

Maydontol oksitropisi  – ikki urugʻpallalilar sinfi, burchoqdoshlar oilasi, oksitropis turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati, Maydontol daryosi havzasida uchratish mumkin.
 Tavsifi 
Balandligi 10-15 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi juda qisqa, deyarli yoʻqolib ketgan. Chim hosil qilib oʻsadi, butun yuzasi oq paxmoq tuklar bilan qoplangan. Barglari murakkab, poyada navbatma navbat joylashgan, uzunligi 2,5-7 sm, bargchalari 6-7 juft, ovalsimon, yumaloq shaklda. Gullari ikki jinsli, shingil to‘pgulda joylashgan. Gulpoyasining uzunligi 3-8 sm. Shingili kallaksimon, zich gulli. Gultojibarglari pushti yoki qizgʻish tusda. Hasharotlar yordamida changlanadi. Iyul oyida gullab mevasi avgustda pishib yetiladi. Mevasi quruq dukkak meva. Dukkagi choʻziq, pufaksimon, uzunligi 15 mm, qattiq, uchi qayrilgan, yuzasi qalin xurpaygan tuklar bilan qoplangan. Urug‘i orqali koʻpayadi.

 Tarqalishi va oʻsish sharoiti 
Tabiatda juda kam tarqalgan, yakka yakka holatda oʻsadi. Oʻzbekistondagi jami tuplari soni uch mingdan oshmaydi. Toshkent viloyati Maydontol daryosi vodiysida uchratish mumkin. Togʻlarning tosh va shagʻalli yonbagʻirlarida oʻsadi. Oʻsish joylarida koʻplab chorva mollarining boqilishi va yem xashak sifatida yigʻib olinishi natijasida oʻsimlik soni qisqarib ketgan. Ugom-chatqol davlat tabiat milliy bogʻi hududida muhofaza ostiga olingan.
 

Turkum:Toshkent geografiyasi
Paygʻambar ota jome masjidi

Paygʻambar ota jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Paygʻambar ota jome masjidi Toshkent viloyati hududidagi Ohangaron tumani, Suzam nomli qishlogʻiga qarashli Bekmurod koʻchasida joylashgan. Mazkur masjidning bosh imom-xatibi Abduqodir domla Jakbarov koʻp yillar davomida ushbu masjidga bosh imom-xatiblik qilib kelgan. Ushbu masjid Ohangaron tumanining chetku hududida joylashgan. Tuman hokimligi tomonidan jome masjid uchun qoʻshimcha ajratilgan 1 gektar joyda 500 kishidan ziyod boʻlgan namozxonlar uchun moʻljallangan va maʼmuriy xonalar, xonaqoh, tahoratxona, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Suzam qishloq fuqarolar yigʻini, Kamar qishlogʻining koʻchalari, Beshqora mahalla fuqarolar yigʻini, Qoraqalpoq mahalla fuqarolar yigʻini, Uch ayrilish mahalla fuqarolar yigʻini, Kurgan mahalla fuqarolar yigʻini, Aytbokir qishloq fuqarolar yigʻini, Darxan qishloq fuqarolar yigʻini, Kursak mahalla fuqarolar yigʻini, Janjal mahalla fuqarolar yigʻini, Murtak mahalla fuqarolar yigʻinida yashovchilar tashrif buyurishadi.

 Tarixi 
Paygʻambar ota jome masjidi qachon va kim tomonidan barpo etilganligi haqida hozircha yetarli mavjud emas. Jome masjid Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan.
Lashkarak

Lashkarak – O'zbekiston Respublikasi, Toshkent viloyati, Angren shahriga qarashli qishloq. Maydoni 25 ga. Aholi soni 1020 nafar. Angren shahridan 28 km uzoqlikda, dengiz sathidan 1700 metr balandlikda joylashgan.
 Etimologiya 
Qishloqning bunday nomlanishini tushuntirib beruvchi bir nechta variantlar bor. Birinchisi Lashkarak nomi „lashkar“ jangchi soʻzidan kelib chiqqan. Afsonaga koʻra bu qishloqda eng kuchli va baquvvat odamlar yashagan, shu sababli bu yerliklar odamlar jangchilikka koʻproq yollangan. Boshqa maʼlumotlarga koʻra bu yerda Iskandar Zulqarnayn oʻz dushmanlariga qarshi kurashgan. Yana bir maʼlumotga koʻra Gʻarbiy Turk xoqonligi, Somoniylar va Qoraxoniylar davrida bu yerdan katta miqdorda kumush qazib olinadigan kon boʻlgan. Qimmatbaho metallarni tashish va qoʻriqlash uchun qishloqda harbiy lashkar saqlangan.

 Diqqatga sazovor joylari 
Lashkarak qishlogʻi Qurama togʻ tizmasida dengiz sathidan 1700 metr balandlikda joylashgan. Qishloq hududida yuzdan ziyod buloqlar, sharsharalar va gʻor joylashgan. Bundan tashqari qishloqda mashhur Ko‘hisim kumush koni joylashgan. Bu kondan VI—XI asrlarda kumush qazib olingan. Kon va uning atrofi XX asrning 60–70- yillarida Yuriy Buryakov tomonidan oʻrganilgan va hududdan koʻplab konchilikka aloqador buyumlarni topishgan.

 Sanoati 
2017—2018-yillargacha qishloq hududiy jihatdan Ohangaron, maʼmuriy jihatdan Angren shahri tarkibiga kirgan. Keyinchalik butunlay Angren shahri tarkibiga kirgazilgan. Qishloq aholisining aksariyat qismi bogʻdorchilik, chorvachilik va asalrichilik bilan shugʻullanadi.

 

Turkum:Toshkent qishloqlari
Turkum:Angren
Chilqori jome masjidi

Chilqori jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Chilqori jome masjidi Toshkent viloyati hududidagi Ohangaron tumani, Telov nomli qishlogʻiga qarashli koʻchasida joylashgan. Mazkur masjidning bosh imom-xatibi Orifjon domla Xusenov koʻp yillar davomida ushbu masjidga bosh imom-xatiblik qilib kelgan. Ushbu masjid Ohangaron tumanining chetki hududida joylashgan. Mazkur masjidga Telov nomli qishloq fuqarolar yigʻinida yashovchi namozxonlar namoz ibodatini ado etish uchun tashrif buyurishadi.

 Tarixi 
Chilqori jome masjidi qachon va kim tomonidan barpo etilganligi haqida hozircha yetarli mavjud emas. Jome masjid Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. 2022-yil 15-aprel kuni Ohangaron tumanida joylashgan „Chilqori“ jome masjidining yangi binosini ochilishi marosimi boʻlib oʻtdi. Tadbir, Qur’oni karimning goʻzal tilovati bilan boshlandi. Ochilish marosimida Toshkent viloyati hokimligining mutasaddilari, Toshkent viloyati bosh imom-xatibi Jasurbek domla Raupov, hamda, imom-domlalar, mahalla faollari, homiylar va saxovatpesha insonlar, jome qavmi qatnashishdi. 2020-yil qurilishi boshlangan masjidning yangi binosi bir vaqtning oʻzida bagʻriga 700 kishidan ortiq namozxonlarni sigʻdira oladi. Zamonaviy masjidgda barcha sharoitga ega boʻlgan tahoratxona ham qurilgan. Bu yerda ayni bir vaqtda 20 kishi foydalanishi mumkin. Umumiy yer maydoni 73 gektar boʻlgan masjid kutubxona, mevazor, bogʻi, imom-xatib xonasi, qarovulxonadan tuzilgan. Namozxonlarga qulaylik yaratish maqsadida masjidga turli tomonlariga uchta darvozi oʻrnatilgan.
Mulla Umar Oxun jome masjidi

Mulla Umar Oxun jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Mulla Umar Oxun jome masjidi Toshkent viloyati hududidagi Ohangaron tumani, Sanam qishloq fuqarolar yigʻinida joylashgan Suzam koʻchasida joylashgan. Mazkur masjidning bosh imom-xatibi Saidmurod domla Buzirikov Hisoblanadi. Ushbu masjid Ohangaron tumanining chetku hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 0.5 gektar joyda 1500 kishidan ziyod boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Sanam qishloq fuqarolar yigʻini, Qora baliq qishlogʻining koʻchalari, Aytbotir mahalla fuqarolar yigʻini, Tosh ariq mahalla fuqarolar yigʻini, Jon ariq mahalla fuqarolar yigʻini, Qoʻrgʻon mahalla fuqarolar yigʻini, Yakka bogʻ mahalla fuqarolar yigʻini, Shaugaz qishloq fuqarolar yigʻini, Agata mahalla fuqarolar yigʻini, Mashinatop mahalla fuqarolar yigʻinida yashovchilar tashrif buyurishadi.

 Tarixi 
Mulla Umar Oxun jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Jome masjid mahalliy aholi vakillari, tadbirkorlar, homiylar tomonidan qayta taʼmirlangan.
Imomi Husain ibn Ali jome masjidi

Imomi Husain ibn Ali jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Imomi Husain ibn Ali jome masjidi Toshkent viloyati hududidagi Ohangaron tumani, Doʻstlik nomli qishloq fuqarolar yigʻinida joylashgan Yangi hayot qoʻrgʻoni, Doʻstlik koʻchasida joylashgan. Mazkur masjidning bosh imom-xatibi Saidmurod domla Buzirikov Hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 0.75 gektar joyda 1300 kishidan ziyod boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Doʻstlik qishloq fuqarolar yigʻini, Yangi hayot mahalla fuqarolar yigʻini, Mustaqillik mahalla fuqarolar yigʻini, Ohangaron mahalla fuqarolar yigʻini, Yakka tut mahalla fuqarolar yigʻini, Shaugaz qishloq fuqarolar yigʻini, Doʻstlik mahalla fuqarolar yigʻini, Balandlik mahalla fuqarolar yigʻinida yashovchilar tashrif buyurishadi.

 Tarixi 
Imomi Husain ibn Ali jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 27-avgust kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Jome masjid mahalliy aholi vakillari, tadbirkorlar, homiylar tomonidan qayta taʼmirlangan.
Qoʻrgʻoni shams jome masjidi

Qoʻrgʻoni shams jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Qoʻrgʻoni shams jome masjidi Toshkent viloyati hududidagi Ohangaron tumani, Birlik nomli qishloq fuqarolar yigʻinida joylashgan Birlik qoʻrgʻoni, Qizil soy mahalla fuqarolar yigʻinida joylashgan. Mazkur masjidning bosh imom-xatibi Shoxruh domla Artikov Hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 0.80 gektar maydonga qurilgan boʻlib oʻziga 2500 kishiga yaqin boʻlgan namozxonlarni sigʻdira oladi. Masjid hududida maʼmuriy xonalar, xonaqoh, tahoratxona, goʻdaklik onalar va bolalar uchun maxsus alohida xonalar barpo etildi. Mazkur masjidga Birlik qishloq fuqarolar yigʻini, Qizil soy mahalla fuqarolar yigʻini, Jandal mahalla fuqarolar yigʻini, Oq tepa mahalla fuqarolar yigʻini, Telov mahalla fuqarolar yigʻini, Yangi abil mahalla fuqarolar yigʻini, Kamar mahalla fuqarolar yigʻini, Abiz mahalla fuqarolar yigʻinida yashovchilar tashrif buyurishadi.

 Tarixi 
Qoʻrgʻoni shams jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 10-oktabr kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi.
Islom nuri jome masjidi

Islom nuri jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Islom nuri jome masjidi Toshkent viloyati hududidagi Ohangaron tumani, Qurama qishloq fuqarolar yigʻinida joylashgan Koʻk saroy nomli mahalla fuqarolar yigʻinida joylashgan. Mazkur masjidning bosh imom-xatibi Farxod domla Qoʻshboyev hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan.

 Tarixi 
Islom nuri jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 22-noyabr kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Islom nuri jome masjidi 1991-1992 yillarda hududdagi mahalliy aholi tomonidan 100-150 kishi sigʻimiga ega boʻlgan binoda hashar yoʻli bilan bunyod etilgan. Yillar davomida mahalliy aholi va hududdan oʻtuvchi yoʻlovchilar uchun xizmat qiladigan masjid 2018-yilda hashar yoʻli bilan qayta barpo etildi. Ushbu qayta qurish davomida masjidda namozxonlar uchun koʻplab qoʻlayliklarega boʻlgan honaqox barpo etildi. Masjidning yon bagʻridagi tepalikning bir qismi qisqartirilishi hisobiga masjid hududi va binosi kengaytirilib 300 kishilik sigʻimgacha oshirildi. Ochilgan maydonda 2021-yilda zamonaviy qoʻlayliklarga ega boʻlgan tahoratxona bunyod etildi. Yoʻlovchi ayollar uchun ham alohida maxsus tahoratxona va namozxona tashkil etildi.
Aleksandr Govorov

Aleksandr Aleksiyovich Govorov (1942-yil 11-fevral, Ukraina SSR, Chernigov shahri – vafot sanasi nomaʼlum, Toshkent shahri, O'zbekiston SSR) – sovet va ukrain futbolchisi, darvozabon. SSSR Oliy ligasida „Shaxtyor Donetsk“ va Toshkentning „Paxtakor“ klublarida oʻynagan.

 Hayoti 
Aleksandr Aleksiyovich Govorov 1942-yil 11-fevralda Ukraina SSRning Chernigov shahrida tugʻilgan

U oʻz faoliyatini 1960–1961-yillarda „Avangard“ jamoasida boshlagan. 1962-yildan boshlab 1963-yilgacha SKA Kiyev tarkibida 34 ta oʻyin oʻtkazgan. 1964–1965-yillarda Chernigov „Desna“ jamoasida oʻynagan. Ukrainaning „Desna“ jamoasida tarkibida 40 ta oʻyinda maydonga tushgan.

1966-yilda 24 yoshli Aleksandr Aleksiyovich Govorov „Shaxtyor Donetsk“ klubiga koʻchib oʻtgan. „Shaxtyor Donetsk“ klubi safida umumiy hisobda 112 ta gol oʻtkazib yuborgan. Aleksandr Aleksiyovich Govorov u yerda Yuriy Korotkiy bilan boʻlgan vaziyat sababli zaxirada qoldirilganXraniteli: 10 vratarey-gvardeysev v istorii Shaxtera. U Donetsk klubi futbolkasida debyutini 1966-yil 26-aprelda „A“ toifasi birinchi guruhi 4-turida Bokuning „Naftovik“ jamoasiga qarshi safarda ishtirok etgan. Ushbu oʻyinda uning jamoasi magʻlub boʻlingan (0:2). Govorov 74-daqiqada Yuriy Korotkiyning oʻrniga maydonga tushgan„Naftovik“ (Baku) – „Shaxtar“ (Donesk). Biroq, keyingi mavsumdan boshlab u jamoaning asosiy darvozaboni boʻlgan. 1971-yilgacha Yuriy Degterevga raqobatda magʻlub boʻlgunga qadar jamoada qolgan. U „konchilar“ tarkibida 100 ta rasmiy oʻyin oʻtkazgan.

Keyin oliy ligadagi Toshkentning „Paxtakor“ jamoasiga oʻtgan. Professional faoliyatini 1974-yilda Oʻzbekiston ikkinchi ligasi „Yangiyer“ klubi tarkibida yakunlagan.

Aleksandr Aleksiyovich Govorov Oʻzbekiston SSRning Toshkent shahrida vafot etgan. Vafot sanasi aniqlanmagan.
 

 
 Профіль гравця на сайті «Український футбол»
 Профіль гравця на сайті footbook.ru 
 Профіль гравця на сайті teams.by 

Turkum:Toshkentda vafot etganlar
Turkum:Kishilar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:SSSR erkak futbolchilari
Turkum:FC CSKA Kiyev futbolchilari
Turkum:FC Shaxtyor Donetsk futbolchilari
Turkum:FC Desna Chernigov futbolchilari
Turkum:Paxtakor jamoasi futbolchilari
Turkum:Yangiyer klubi futbolchilari
Ilya Golyayev

Ilya Andreyevich Golyayev (1859-yil – 1942-yil, Oʻzbekiston SSR, Toshkent shahri) – Saratov viloyati, Balashov shahridagi ECB cherkovining oqsoqoli, bir necha bor SSSR Baptistlar ittifoqi raisi etib saylangan.

 Hayoti 
Ilya Andreyevich Golyayev 1859-yilda tugʻilib, molokan oilasida oʻsgan. Yoshligida u Balashovda vaʼz qilgan baptistlar N.M.Chetvernin va P.G.Demakin bilan, keyinroq esa V.V.Ivanov bilan uchrashgan. Ular bilan muloqot qilish natijasida 1890-yilda muqaddas suvga choʻmish marosimidan oʻtgan. Uning saʼy-harakatlari tufayli Balashovda katta baptistlar cherkovi paydo boʻlgan.

Ellik yildan koʻproq vaqt davomida Ilya Andreyevich Golyayev Balashov cherkovining doimiy presviteri boʻlib, bir ovozdan bir necha marta qayta saylanganИстория ЕХБ в СССР. — : Издательство ВСЕХБ, 1989 год. — С. 523.. 1910-yilda uning tashabbusi va moddiy ishtiroki bilan Balashovda Rossiyada birinchilardan boʻlgan katta ibodatxona qurilgan. , Ilya Andreyevich Golyayev Rossiya baptistlari ittifoqida ishlagan (tashkilot nomi bir necha bor oʻzgartirilgan). Ilya Golyayev 1910—1917-yillarda, 1924—1926-yillarda, 1933—1935-yillarda tanaffuslar bilan Rossiya baptistlari ittifoqi raisi boʻlgan.

1911-yilda Amerika Qo'shma Shtatlarining Filadelfiya shahrida boʻlib oʻtgan Butunjahon baptistlar kongressida rus baptistlari delegatsiyasiga rahbarlik qilganГоляев М. И. Илья Андреевич Голяев // Братский вестник. — 1945. — № 2. — С. 28.. U 1925-yilda oʻtkazilgan SSSR Baptistlar ittifoqi kengashiga boshchilik qilgan. Ushbu yigʻilishda Butunjahon baptistlar ittifoqi vakili doktor Rushbruk va V.V.Skaldin, G.I.MazaYev, N.V.Odintsov, I.A.Golyaev, P.V.Pavlov, S.V.Belosov, D.P.Stepin, P.V.Ivanov-Klyshnikov, P.X.Mordovinlar ishtirok etgan.

Ilya Andreyevich Golyayev qisqa muddatli kasallikdan soʻng 1942-yil 14-sentyabrda Oʻzbekiston SSRning Toshkent shahrida vafot etgan.

 
 

 

Turkum:1859-yilda tugʻilganlar
Turkum:Toshkentda vafot etganlar
Pyotr Sitkovskiy

Sitkovskiy Pyotr Porfirievich (1882-yil 12-avgust, Ryazan – 1933-yil, Ryazan, SSSR) – sovet xirurgi.

 Biografiyasi 
Pyotr Sitovskiy 1882-yil 12-avgustda Ryazanda tavallud topgan. 1908-yilda Moskva universitetining tibbiyot fakultetini tamomlagan. Keyinchalik Aleksey Vasilyevich Martinov boshchiligidagi shifoxona jarrohlik klinikasida rezident va assistent boʻlib ishlagan. Birinchi jahon urushida Qizil Xoch kasalxonasida katta shifokor boʻlgan. 1916-yilda „Posleoperatsionniye krovotecheniya pri jeltuxe“ mavzusida doktorlik dissertatsiyasini himoya qilgan. Pyotr oʻz dissertatsiyasida qon ivish mexanizmiga oid yangi gʻoyalarni taklif qilgan. 1917-yilda Moskva universiteti xirurgiya klinikasida yordamchi boʻlib ishlay boshlagan. Oʻrta Osiyoda Toshkentda birinchi Turkiston universitetini tashkil etishda ham qatnashgan. Sitovskiy 1920-1932-yillarda Turkiston universiteti xirurgiya fakulteti professori va tibbiyot fakulteti dekani lavozimlarida faoliyat olib borgan. Professor Pyotr 1928-yilda Toshkent Davlat stomatologiya institutida Oʻrta Osiyoda birinchi boʻlib jagʻ-yuz xirurgiyasi va jarrohlik stomatologiya kafedrasini tashkil qilgan. 1932-yilda Ryazanga koʻchib oʻtdi. Qizil Xoch kasalxonasida kasalxona tashkil etildi.

Sitkovskiy 30 dan ortiq ilmiy ishlar yozgan. Ular qorin boʻshligʻi va osteoplastik jarrohlik masalalariga tegishli edi. U oʻtkir appenditsitning muhim belgisini tasvirlab bergan (simptom keyinchalik jarroh nomi bilan Sitkovskiy simptomi deb nomlandi). 1911-yilda ketgutni yod bugʻi bilan sterilizatsiya qilish usulini ishlab chiqqan. Pyotr qon ivishini aniqlash uchun asbob ixtiro qilgan. Keyinchalik apparat Boris Andrianovich Yegorov tomonidan takomillashtirilgan (keyinchalik u Sitkovskiy-Yegorov apparati deb atalgan).

Sitkovskiy Moskvadagi Rossiya jarrohlari jamiyatining kotibi boʻlib ishlagan. Shuningdek, u „Yejegodnika russkoy meditsinskoy pechati“ni tuzishda ishtirok etgan. 1922-yilda Sitkovskiy tashabbusi bilan chaqirilgan Turkiston tabiblarining birinchi qurultoyiga boshchilik qilgan. Sitovskiy „Turkiston tibbiyot jurnali“ (Oʻrta Osiyoda birinchi) tibbiyot nashriga asos solgan.

 

Turkum:Oʻzbekiston Milliy universiteti oʻqituvchilari
Turkum:Birinchi jahon urushi qatnashchilari (Rossiya)
Turkum:1933-yilda vafot etganlar
Turkum:Ryazanda tugʻilganlar
Turkum:1882-yilda tugʻilganlar
Turkum:12-avgustda tugʻilganlar
Luka Voyno-Yasenetskiy

Arxiyepiskop Luka (dunyoviy ismi Valentin Feliksovich Voyno-Yasenetskiy; 1877-yil 27-aprel, Kerch, Tauride viloyati — 1961-yil 11-iyun, Simferopol) – rus va sovet diniy arbobi, jarroh, yozuvchi, anesteziologiya va yiringli jarrohlik boʻyicha asarlar muallifi. Tibbiyot fanlari doktori (1915), ilohiyot fanlari doktori (1959), professor. Toshkent yeparxiyasi yepiskopi.

2000-yilda u rus pravoslav cherkovi tomonidan konfessor sifatida kanonizatsiya qilinganPolnaya biografiya svyatitelya Luki Krimskogo (Voyno-Yaseneskogo).

 Hayoti 
Luka Voyno-Yasenetskiy Kiyevdagi Vladimir universitetining tibbiyot fakultetida tahsil olgan. U yaxshi oʻqigan, guruh rahbari boʻlgan, ayniqsa anatomiya fanini oʻrganishda muvaffaqiyat qozongan. Qizil Xochning Kiyev tibbiy kasalxonasida ishga joylashdi, Qizil Xoch bilan 1904-yilda rus-yapon urushiga bordi. U Chitadagi evakuatsiya kasalxonasida ishlagan, jarrohlik boʻlimiga rahbarlik qilgan va suyaklar, boʻgʻinlar va bosh suyagida katta operatsiyalarni bajarib, keng koʻlamli amaliyotga ega boʻlgan.

1905-yil noyabr oyida Voyno-Yasenetskiylar oilasi Kursk viloyati Fatej tumanidagi Verxniy Lyubaj qishlogʻiga koʻchib oʻtdi. 10 oʻrinli Zemstvo kasalxonasi hali qurib bitkazilmagan edi va Valentin bemorlarni uyda qabul qildi . Uning kelishi vaqti tif isitmasi, qizamiq va chechak epidemiyasining rivojlanishi bilan bir vaqtga toʻgʻri keldi. 1916-yil mart oyida Voyno-Yasenetskiylar oilasi Toshkentga boradi. Shahar kasalxonasida ishlaydi.

Luka Voyno-Yasenetskiy 1877-yil 27-aprelda Kerchda farmatsevt Feliks Stanislavovich Voyno-Yasenetskiy va Mariya Dmitriyevna Voyno-Yasenetskaya oilasida tugʻilgan . U besh farzandning toʻrtinchisi edi. Uning bobosi Mogilev viloyatining Sennenskiy tumanida tegirmonchilik bilan shugʻullangan. Otasi Feliks Stanislavovich farmatsevt sifatida malaka oshirib, Kerchda oʻz dorixonasini ochadi.

1919-yil yanvar oyida Konstantin Osipov boshchiligida bolsheviklarga qarshi qoʻzgʻolon boʻlib oʻtadi. Uning bostirilishidan soʻng, ogʻir yaralangan kazak kapitani V. T. Komarchev kasalxonada yotgan edi. Voyno-Yasenetskiy uni qizillarga topshirishdan bosh tortadi va uni yashirincha davolaydi.

1920-yilda Turkiston davlat universiteti tashkil topdi. Voyno-Yasenetskiyning tanishi boʻlgan tibbiyot fakulteti dekani Pyotr Sitkovskiy undan operativ jarrohlik boʻlimiga rahbarlik qilishga roziligini oldi.

U 1923-yil 12-maydan 1927-yil sentyabrga qadar Toshkent yeparxiyasidagi yepiskoplik qilgan.

Luka Voyno-Yasenetskiy 1961-yil 11-iyunda vafot etgan.

 
 
 
 
 
 
 Лизгунов П. О. Святитель Лука (Войно-Ясенецкий) о науке и религии // Innova. — 2019. — № 3 (16). — С. 13-17
 
 
 

 

 
 Акафист, кондак и молитвы святителю Луке
 episcop.ru сайт, посвящённый Луке Войно-Ясенецкому

Turkum:SSSRda qatag‘on qilinganlar
Turkum:1961-yilda vafot etganlar
Turkum:11-iyunda vafot etganlar
Turkum:1877-yilda tugʻilganlar
Turkum:27-aprelda tugʻilganlar
Turkum:Tibbiyot fanlari doktorlari
Dalvarzin jome masjidi

Dalvarzin jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Dalvarzin jome masjidi Toshkent viloyati hududidagi Bekobod tumani, Zafar shaharchasida joylashgan Ertosh nomli qishloqda joylashgan. Mazkur masjidning bosh imom-xatibi Anvarjon domla Rihsiboyev hisoblanadi. Ushbu masjid Bekobod tumanining eng yirik masjidlaridan biri boʻlib, Juma namozi, Ramazon va Qurbon hayiti namoz vaqtlarida aholi bilan gavjum boʻladi.

 Tarixi 
Dalvarzin jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi. Mazkur masjidga mahalliy aholining takliflariga koʻra shu joyning nomi qilib – „Ertosh“ deya nomlangan.
Toshkent viloyatida yoʻlovchilar va ziyoratchilarga har taraflama qulaylik yaratish, namozxonlar uchun yuqori darajada shart-sharoitlarni taʼminlash maqsadida Bekobod tumani Zafar shaharchasi boʻyida joylashgan „Dalvarzin“ jome masjidi shu vaqtgacha koʻrimsiz bir joyda – yoʻl boʻyidan burchakda joy olgan edi. "Toshkent viloyati, Bekobod tumani hokimligining qarori bilan mazkur masjid uchun qoʻshimcha 35 sotix yer maydoni ajratib berildi va katta koʻcha boʻyida yangidan bunyod etildi. Natijada 50 sotix maydonda mahalliy aholi va yoʻlovchilar, namozxonlar uchun barcha qulayliklarga ega boʻlgan zamonaviy, koʻrkam bino va maʼrifat uyi qad rostladi, inshaalloh!" deydi masjid imom-xatibi Anvarjon domla Rihsiboyev. 3 sentyabr kuni Toshkent viloyatining sobiq bosh imom-xatibi Xayrulloh domla Turmatov boshchiligida imomlar, keksa nuroniylar, masjid va mahalla faollari, mahalliy aholi duoi xayrlar bilan masjidning birinchi tamal toshini qoʻyildi va qurilish ishlari boshlandi. 2020-yilda sigʻimi 700-750 kishiga moʻljallangan asosoiy xonaqoh, 27 metrlik minora, tahoratxona, kutubxona, xizmat xonalari, ayollar uchun tahoratxona va namozxona, hamda, keng avtoturargoh masjidning umumiy tuzilishini tashkil qilgan.
Amir Hamza jome masjidi

Amir Hamza jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

 Joylashuvi 
Amir Hamza jome masjidi Toshkent viloyati hududidagi Bekobod tumani, Zafar shaharchasi, Taras Shevchenko koʻchasi 12-uyda joylashgan. Mazkur masjidning bosh imom-xatibi Abdulahad domla Saidjaxanov hisoblanadi.

 Tarixi 
Amir Hamza jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 7-avgust kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan.

Masjidning Amir Hamza deb nomlanishiga sabab shuki, masjid qurilish ishlari yakuniga yetgan yili O‘zbekiston musulmonlari idorasi sobiq raisi Shayx Muhammad Sodiq Muhammad Yusuf hazratlari kelganlarida ularning tavsiya va koʻrsatmalari asosida masjidga Amir Hamza nomi berilgan. Masjid Bekobod tumanining Oʻzbekiston jamoa xoʻjaligi markazida joylashgan edi. 1989-yili Bekobod tumani markazi boʻlgan Zafar shaharchasiga qarashli Boʻston mahalla fuqarolar yigʻinidagi masjidning sobiq imomi Nishonov Abdurauf maxsum va Bekobod tuman komunistik partiyasining sekratari Sharipov Jahongirlar tashabbusi bilan kuchirib kelindi va u yerdagi eski bino yangidan namozxonlar uchun taʼmirlanib namoz ibodati ado etila boshlandi. 1990-yili Amir Hamza jome masjidi uchun tuman ijroiya qumitasining qaroriga binoan maxsus yer maydoni ajratib berildi, hamda, shu yili jome masjid qurilishida masjid imomi Nishonov Abdurauf va boshqa mahalla faollari ishtirokida 1993-yili xalq hashari bilan qurib bitkazilgan. Amir Hamza jome masji 1998-yil Toshkent viloyati Adliya boshqarmasidan qaytadan roʻyxatdan oʻtgan. Masjidning birinchi imomi Nishonov Abdurauf maxsum 1993-yilgacha boʻlgan, soʻngra, 1993-yildan 2004-yilgacha Abdulaziz domla, keyinchalik esa 2004-yildan 2011-yilgacha Nishonov Maxmudjon domla, hozirda Saidjaxonov Abdulahad jome masjidning imom-xatib vazifasini bajarib kelmoqdalar.
Yuriy Gulin

Yuriy Ivanovich Gulin (1926-yil 6-aprel – 1988-yil 6-iyul) – Ishchilar va dehqonlar Qizil Armiyasi aʼzosi, Ulugʻ Vatan urushi qatnashchisi, Sovet Ittifoqi Qahramoni (1945).

 Hayoti 
Yuriy Gulin 1926-yil 6-aprelda Melitopol tumanidagi Troitskoye qishlogʻida oddiy dehqon oilasida tugʻilgan. U maktabning toʻqqizinchi sinfini tugatgan, soʻngra Chelyabinsk viloyati, Argayash qishlogʻidagi „Orggazstroy“da mexanik boʻlib ishlagan. 1944-yil iyul oyida Gulin Ishchi va dehqon Qizil Armiyasi safiga chaqirilgan. 1945-yil yanvar oyidan Ulugʻ Vatan urushi frontlarida 1-Belorussiya fronti 5-hujum armiyasi 89-gvardiya miltiq diviziyasining 267-gvardiya otishma polkida oddiy askar boʻlgan. U Polshani ozod qilish davrida oʻzini koʻrsatgan.

1945-yil 14-yanvarda dushman mudofaasini yoʻq qilish paytida Gulin nemis bunkeriga yaqinlashib, uni portlatib yuborgan, keyin birinchi boʻlib dushman xandoniga kirib, 10 nafar askar va ofitserni oʻldirgan. 17-yanvar kuni Mixalov hududidagi Pilikani kesib oʻtish paytida oʻz boʻlinmasida birinchi boʻlib gʻarbiy qirgʻoqqa oʻtib, dushman pulemyotining ekipajini yoʻq qilgan.

SSSR Oliy Kengashi Prezidiumining 1945-yil 27-fevraldagi farmoni bilan „Qoʻmondonlikning nemis bosqinchilariga qarshi kurash frontidagi jangovar topshiriqlarini namunali bajargani, koʻrsatgan jasorati va qahramonligi uchun“ Yuriy Gulin Lenin ordeni va 7710-sonli oltin Yulduz medali hamda Sovet Ittifoqi Qahramoni unvoni bilan taqdirlangan. Shuningdek, 1-darajali Vatan Urushi ordeni va bir qator medallar bilan ham taqdirlangan.

1946-yilda serjant unvoni bilan demobilizatsiya qilingan. Shundan keyin, Toshkentda yashagan. Oʻzbekiston SSR Ichki ishlar vazirligida xoʻjalik ishida ishlagan. 1969-yilda nafaqaga chiqqan. 1988-yil 6-iyulda vafot etgan va Toshkentdagi Harbiy qabristonning Qahramonlar qismiga dafn etilgan.

 
 Герои Советского Союза — узбекистанцы. — Таш. 1984.

 

Turkum:Toshkentda vafot etganlar
Doʻstlik jome masjidi

Doʻstlik jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Doʻstlik jome masjidi Toshkent viloyati hududidagi Bekobod tumani, Doʻstlik mahalla fuqarolar yigʻinida joylashgan. Mazkur masjidning bosh imom-xatibi Umar domla Fozilov hisoblanadi. Ushbu masjid Bekobod tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 600 kishiga yaqin boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Doʻstlik mahala fuqarolar yigʻini, Zarbdor mahala fuqarolar yigʻini, Savrak mahala fuqarolar yigʻini, Oybek mahala fuqarolar yigʻini, Savran mahala fuqarolar yigʻini, Telmon mahala fuqarolar yigʻini, Sholikor mahala fuqarolar yigʻini, hamda, Chanoq mahalla fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi.

 Tarixi 
Doʻstlik jome masjidining qachon bunyod etilganligi haqida toʻliq maʼlumot yoʻq. Jome masjid binosi mahalliy aholi vakillari, homiylar tomonidan taʼmirlab turiladi. Jome masjid Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidga mahalliy aholining takliflariga koʻra shu joyning nomi qilib – „Doʻstlik“ deya nomlangan.
Kirill Pospelov

Arxiyepiskop Kirill (dunyoviy ismi Leonid Nikolayevich Pospelov; 1876-yil 1-aprel, Mojarovka qishlogʻi, Gorodishche tumani, Penza viloyati – 1953-yil 18-dekabr, Penza) – rus pravoslav cherkovi va Toshkent yepiskopi, Penza hamda Saransk arxiyepiskopi.

 Hayoti 
Kirill Pospelov 1876-yil 1-aprelda Mojarovka qishlogʻida tugʻilgan. Oilada jami besh farzand bor edi. Kirill Pospelov 1898-yilda Penza diniy seminariyasini tamomlagan. 1898-yil 1 oktyabrda u deakon unvoniga tayinlandi. U mukammal ohangga va ajoyib bariton basga ega edi. 1906-yilda ruhoniy boʻldi. U Bokuda xizmat qilgan, ammo xotinining kasalligi tufayli u Sinod bosh rahbari V. K. Sabler bilan uchrashib, Saratovga koʻchirilishini iltimos qildi.

1914-yil yanvardan Aleksandr Nevskiy sobori ruhoniysi va Saratov gimnaziyasida huquq oʻqituvchisi boʻldi. U bosh ruhoniy darajasiga koʻtarildi va 1916-yildan Saratovdagi cherkovlar dekani boʻldi. Uning tashabbusi bilan 1918-yilda soborda ziyoratchilar jamoasi tuzildiObrazovanie muzikalnogo serkovnogo kollektiva // Orlovskie eparxialnie vedomosti. 1918. – № 19. – S. 499.. 1921-yilda u Saratov ocharchilikka yordam koʻrsatish qoʻmitasining aʼzosi boʻlib, Saratov viloyatida ochlikdan aziyat chekayotganlar uchun katta miqdorda mablagʻ toʻpladi. U barcha pullarni davlat bankiga topshirdi. 1944-yil 1-aprelda Moskvaning Yeloxov shahridagi soborda u Penza va Saransk yepiskopi etib tayinlandi.

1944-yil 11-iyulda u Toshkent va Oʻrta Osiyo yepiskopi etib tayinlandi. Yeparxiyadagi vaziyat ogʻir edi. Uning boʻlimdagi salafi arxiyepiskop Boris (Shipulin) 1937-yilda hibsga olingan va qatl etilgan edi. Shuningdek, Oʻrta Osiyoda renovatorlarning mavqei juda kuchli boʻlib, ular SSSRning boshqa mintaqalaridan farqli oʻlaroq, son jihatdan hukmronlik qilgan.

Kasallik tufayli uni Markaziy Rossiyaga koʻchirishga qaror qilindi.

1946-yil 20-iyundan Ivanovo va Shuiskiy yepiskopi boʻlgan. 1947-yil 27-yanvardan yana Penza va Saransk yepiskopi boʻlgan.

1953-yil 18-dekabrda Penza shahrida vafot etdi. U Penzadagi Mitrofanievskiy qabristoniga dafn etilgan.

 
 Дворжанский А. И. История Пензенской епархии: Исторический очерк. — Пенза, 1999. — Кн. 1. — С. 358—381.
 Федотов А. А. Архипастыри земли Ивановской. Церковно-исторические сочинения. — Иваново, 2000. — С. 19-20. — 140 с.
 Тимаков В., прот. Высокопреосвященный Кирилл, архиепископ Пензенский и Казанский // Альфа и Омега. — 2000. — № 3 (25). — С. 298—316; № 4 (26). — С. 245—263; 2001. — № 1 (27). — С. 285—306
 
 

 

Turkum:1953-yilda vafot etganlar
Turkum:18-dekabrda vafot etganlar
Turkum:1876-yilda tugʻilganlar
Turkum:1-aprelda tugʻilganlar
Chanoq jome masjidi

Chanoq jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi. Mazkur masjid Tojikiston Respublikasining Oʻzbekiston Respublikasi bilana chegara hududi oldida joylashgan.

 Joylashuvi va faoliyati 
Chanoq jome masjidi Toshkent viloyati hududidagi Bekobod tumani, Doʻstlik mahalla fuqarolar yigʻinida joylashgan. Mazkur masjidning bosh imom-xatibi Yoqubjon domla Buxorboyev hisoblanadi. Ushbu masjid Bekobod tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 1200 kishiga yaqin boʻlgan xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdakli onalar uchun maxsus alohida xonalar barpo etildi. Mazkur masjidga Doʻstlik mahala fuqarolar yigʻini, Sholikor mahala fuqarolar yigʻini, Zarbdor mahala fuqarolar yigʻini, Oybek mahala fuqarolar yigʻini, Savrak mahala fuqarolar yigʻini, Savran mahala fuqarolar yigʻini, Telmon mahala fuqarolar yigʻini va Chanoq mahalla fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi.

 Tarixi 
Chanoq jome masjidining qachon bunyod etilganligi haqida toʻliq maʼlumot yetarli emas. Jome masjid Oʻzbekiston Respublikasi Adliya vazirligi, Toshkent viloyati adliya boshqarmasi tomonidan roʻyxatga olingan, hamda, uning ustavi Toshkent viloyati adliya boshqarmasida roʻyxatga olingan. Mazkur masjidga mahalliy aholining takliflariga koʻra shu joyning nomi qilib – „Chanoq“ deya nomlangan. Jome masjid binosi mahalliy aholi vakillari, homiylar tomonidan taʼmirlab turiladi.

 

Turkum: Bekobod tumani masjidlari
Turkum:Binolar